Onderwyseres sterf ná skietwond aan bolyfArgieffoto Die polisie in Nelspruit is op soek na die persoon of persone wat verantwoordelik is vir die moord op ’n 50-jarige onderwyseres van Mpumalanga. Sers. Gerald Sedibe, woordvoerder van die polisie, het gesê die polisie het Florence Nyundu van die Sifunindlela-trust in Kabokweni naby Witrivier Maandag om 01:00 by ’n plaaslike hospitaal aangetref met ’n skietwond aan haar bolyf. Volgens Sedibe het familie haar na die hospitaal gehaas en die polisie ontbied. Sy is ná haar aankoms by die hospitaal dood. “Die motief agter hierdie moord is nog onbekend hoewel die polisie die saak ondersoek,” het Sedibe gesê. Enigiemand met inligting oor die voorval kan kapt. Shaka Nkosi by 082 525 4637 of sers. Shikisha Sifunda by 076 598 1945 bel.